stanford-oval/wikipedia huggingface dataset:
Sarapiku järv
Järven luokittelu ja ekologia

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 8) mukaan rannikkojärvi, joka on vielä yhteydessä mereen (vir. rannikujärv (mereveega ajutiselt ühenduses olev veekogu)).
Järvi luokitellaan limnologisesti halotrofiseksi järveksi, jos sen suolapitoisuus on kohonnutta (vir. halotroofne tai soolatoiteline, HA). Tällaisia järviä ovat Virossa ne, joilla on matala yhteys mereen.
Sarapiku vuonna 2014
Rantapuustoa, 2011
Näymä etelästä, vuonna 2011
Lumpeita, 2014
Matala ranta, 2011
Selo

Selo tai SELO voi tarkoittaa eri asioita.
SELO ry, Suomen Elokuvaohjaajaliitto
selo-luku, Suomen kansallinen shakin vahvuusluku
Selo, paikannimissä:
Borovo Selo, kaupunki Kroatiassa
Krasnoje Selo, Pietarin esikaupunki Venäjällä
Tsarskoje Selo, Venäjän Puškinin kaupungin entinen nimi
Velikoje Selo, maalaiskunta ja kylä Novgorodin alueella Venäjällä
Selo, sukunimenä
Hans Selo (1945-2003), suomalainen kirjailija
Janne Selo, Uniklubi-yhtyeen kitaristi ja taustalaulaja
Jussi Selo (s. 1985), Uniklubi-yhtyeen laulaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Selo”, voi hakea sivunnimihaulla, laajalla sivunnimihaulla tai tekstihaulla.
Rutherford Appleton Laboratory

Rutherford Appleton Laboratory (RAL) on Englannissa Chiltonissa sijaitseva tiedekeskus. Laboratoriossa on 1200 työntekijää.
RAL toimii Science and Technology Facilities Council eli STFC-neuvoston alaisuudessa ja rahoituksella. Se on nimetty Ernest Rutherford ja Edward Appletonin mukaan. 2000-luvulla nimi oli hetken DRAL, mutta se ei jäänyt pysyväksi. D tuli Daresbury Laboratorystä.
Rutherford High Energy Laboratoryn perustettiin vuonna 1957 RAFin  Harwellin lentotukikohtaan. Se yhdistyi vuosina 1975 ja 1979 ensin Atlas Computer Laboratory-laboratorioon ja sitten Appleton Laboratory-laboratorioon.
Laboratorio tekee mm. ydintekniikan ja hiukkaskiihdytintutkimusta ja tutkii lasereita. Se on merkittävä avaruustutkimuslaboratorio.
Aiheesta muualla

Science and Technology Facilities Council
ISIS pulsed neutron and muon source (Arkistoitu – Internet Archive)
Diamond Light Source synchrotron
Central Laser Facility
Computing at Chilton: 1961–1990
Microelectronics Support Centre
EUROPRACTICE Software Service
Selootit

Hermann Schievelbeinin veistämä Simon Kananeuksen eli Kiivailijan (m.kreik. ζηλωτής, zēlōtḗs) patsas Helsingin tuomiokirkon katolla.
Selootit olivat juutalainen puolue, joka kannatti aseellisen taistelun aloittamista roomalaisia vastaan. Ryhmä muodostui toisella vuosisadalla eaa. makkabealaisten kapinasta ja käsitteen otti käyttöön juutalainen historioitsija Josephus ensimmäisen juutalaissodan aikana 66–73 jaa. Selootit järjestäytyivät puolueeksi Herodes Suuren aikana (37 eaa. – 4 eaa.). Kyreneuksen tultua Syyrian maaherraksi yrittivät roomalaiset vuonna 6 saada aikaan väestönlaskennan myös seloottien keskuudessa, jolloin Juudas Galilealainen aloitti kapinan vastustaen väestönlaskentaa juutalaisten alistamiseen tähtäävänä toimena. Tämän jälkeen selootit järjestivät satunnaisia kansannousuja ja harjoittivat väkivaltaa Rooman kanssa yhteistoiminnassa olevia juutalaisia vastaan.
Uuden testamentin käännös selooteista on kiivailijat (m.kreik. ζηλωτής, zēlōtḗs ’intohimoinen/kiivas seuraaja’). Selootit harjoittivat roomalaisia vastaan terroria ja julkisia murhia sekä nousivat vuonna 66 kapinaan roomalaisia vastaan. Heidän kapinansa kukistettiin, Jerusalemin temppeli ryöstettiin ja saalis lähetettiin Roomaan. Kaikki 900 seloottia tekivät joukkoitsemurhan perheineen Masadan linnoituksessa vuorella ennen kuin linnoitus antautui roomalaisille. Viimeiset hyppäsivät vuorelta alas. Masadan linnoituksessa vannotaan Israelin laskuvarjojoukkojen sotilasvala.
Aiheesta muualla

Zealot Encyclopædia Britannica. Viitattu 23.04.2018 (englanniksi).
Kohler, Kaufmann: ZEALOTS (heprea, Ḳanna'im) JewishEncyclopedia.com. Viitattu 23.04.2018 (englanniksi).
Zealots: One of the First Terrorist Organizations Perspectives of the Past. Arkistoitu 25.4.2018. Viitattu 23.04.2018 (englanniksi).
Rune (nimi)

| Rune |
| --- | --- |
Nimipäivä:   
– suomenkielinen:  –
– ruotsinkielinen:  28. helmikuuta
– ortodoksinen:  –
Muunnelmia:  –
Vastineita eri kielissä:  –
Nimen alkuperä:  muinaisskandinaavinen
Infobox OKNimi-testi OK: 
Rune on pohjoismainen miehen etunimi. Nimi johtuu muinaisskandinaavisesta sanasta rún, joka merkitsee salaista oppia tai tietoa.
Suomessa Rune-nimi oli annettu vuoden 2019 loppuun mennessä 1127 miehelle ja alle viidelle naiselle. Yli puolet Rune-nimisistä on syntynyt 1940- ja 1950-luvuilla. Runen nimipäivä suomenruotsalaisessa kalenterissa on 28. helmikuuta.
Tunnettuja Runeja

Rune Andréasson, taiteilijanimi Rune, ruotsalainen sarjakuvapiirtäjä, Bamse-sarjakuvan luoja
Rune Angell-Jacobsen, norjalainen romaanikirjailija
Rune Belsvik, norjalainen kirjailija
Rune Brattsveen, norjalainen ampumahiihtäjä
Rune Carlsten, ruotsalainen näyttelijä ja ohjaaja
Rune Glifberg, tanskalais-yhdysvaltalainen ammattirullalautailija
Rune Gustafsson, ruotsalainen keskimatkojen juoksija
Rune Holmén, suomalainen kestävyysjuoksija ja kestävyysjuoksuvalmentaja
Rune Ingo, suomalainen kielitieteilijä ja professori
Rune Jarstein, norjalainen jalkapallomaalivahti
Rune B. Johansson, ruotsalainen poliitikko
Rune Larsson, ruotsalainen juoksija ja olympiamitalisti
Rune Olijnyk, norjalainen mäkihyppääjä
Rune Pär Olofsson, ruotsalainen kirjailija, toimittaja ja pappi
Rune Skarsfjord, norjalainen jalkapalloilija ja valmentaja
Rune Stenbacka, suomalainen taloustieteilijä ja professori
Rune Velta, norjalainen mäkihyppääjä
Kuvitteellisia Runeja

Rune Haako, neimoidialainen asutusupseeri ja varakuninkaan neuvonantaja elokuvasarjassa Tähtien sota
Aiheesta muualla

Kuvia tai muita tiedostoja aiheesta Rune (nimi) Wikimedia Commonsissa
Sarantajärvi

| Sarantajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Karstula, Kyyjärvi
Koordinaatit:  62°57′29″N, 24°31′55″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyjärven valuma-alue (14.64)
Laskujoki:  Nurmijoki Kyyjärveen 
Järvinumero:  14.645.1.001
Mittaustietoja
Pinnankorkeus:  184,5 m  
Pituus:  800 m  
Leveys:  690 m  
Rantaviiva:  2,994 km  
Pinta-ala:  29,193 ha  
Tilavuus:  0.000095 km³ 
Keskisyvyys:  0,32 m  
Suurin syvyys:  1,1 m  
Saaria:  2 
 fiSarantajärvi 
Sarantajärvi  on Keski-Suomessa Karstulassa ja Kyyjärvellä Kieräperän lähellä sijaitseva järvi.
Maantietoa

Järvi on 800 metriä pitkä, 690 metriä leveä, ja sen pinta-ala on 29 hehtaaria. Järvellä on kartan mukaan kaksi saarta. Järvi on luodattu ja siitä on julkaistu syvyyskartat. Järven tilavuudeksi on saatu 94 800 kuutiometriä. Sen keskisyvyys on 0,3 metriä ja suurin syvyys on 1,1 metriä. Sen rantaviivan pituus on 3,0 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Kyyjärven valuma-alueella (14.64), jonka Napolanjoen valuma-alueeseen (14.645) se kuuluu. Järven vedenpinnan korkeus on 184,5 metriä mpy.
Sauna-à-go-go

| Sauna-à-go-go Jaakko Salo |
| --- | --- | --- |

Studioalbumin tiedot
 Julkaistu: 1972
 Formaatti: LP-levy
 Tyylilaji: viihdemusiikki
 Kesto: 30.05
 Levy-yhtiö: Scandia
Sauna-à-go-go on suomalaisen Jaakko Salon orkesterin studioalbumi vuodelta 1972.
Albumin kappaleet ovat perinteisiä suomalaisia iskelmiä ja kansanlauluja, jotka Jaakko Salo on sovittanut minuutin parin mittaisiksi poptyylisiksi instrumentaaliesityksiksi.
Levykannen kuvassa paljasrintainen nainen istuu saunan lauteilla. Takakannessa kuvan käyttöluvasta kiitetään Instrumentariumin tuolloin omistamaa Metos-kiuastehdasta ja kerrotaan suomalaisesta saunasta englanniksi, ruotsiksi ja saksaksi.
Kansitaiteen ja sovitusten samankaltaisuuden perusteella albumi on jatkoa Jaakko Salon vuonna 1970 Scandialle levyttämälle albumille Koskis-à-go-go. Sarja jatkui pari vuotta myöhemmin Olli Heikkilän instrumentaalialbumilla Sisu-à-go-go (Scandia 1974).
Kappaleet

| --- | --- |
 A-puoli Pohjola – 1.05 (säv. Martti Jäppilä, Valto Tynnilä)  Arpiset haavat – 0.50 (säv. Hannes Konno)  Ruhtinaan viulu – 0.58 (säv. Valto Tynnilä)  Kaksipa poikaa Kurikasta – 0.28 (säv. trad.)  Hei vahtimestari – 0.30 (säv. trad.)  Rantakoivun alla – 1.00 (säv. Onni Laihanen)  Väliaikainen – 0.45 (säv. Matti Jurva)  Kulkuripoika – 0.28 (säv. trad.)  Valkea sisar – 1.13 (säv. Martti Jäppilä)  Tuohinen sormus – 1.10 (säv. Matti Jurva)  Jääkukkia – 0.57 (säv. Lauri Lindström)  Karjalan poikia – 0.45 (säv. trad.)  Irja – 1.07 (säv. Kauko Käyhkö)  Soita humupekka – 0.57 (säv. Matti Jurva)  Särkyneitä toiveita – 1.30 (säv. Uuno Mattila)  Yö Altailla – 0.48 (säv. Martti Jäppilä, Valto Tynnilä) :  B-puoli Konstan parempi valssi – 1.08 (säv. Konsta Jylhä)  Ievan polkka – 0.57 (säv. trad.)  Kukkuva kello – 0.26 (säv. trad.)  Kiikkuri kaakkuri kirjava lintu – 0.41 (säv. trad.)  Heili Karjalasta – 1.15 (säv. Georg Malmsten)  Pohjanmaan junassa – 0.50 (säv. Erkki Salama)  Savonmuan Hilima – 0.50 (säv. Erkki Salama)  Vesivehmaan jenkka – 1.02 (säv. Yrjö Saarnio)  Ikävä – 0.54 (säv. Usko Kemppi)  Pustan poika – 1.10 (säv. Usko Kemppi)  Ruusut hopeamaljassa – 1.12 (säv. Hannes Konno)  Sä kuulut päivään jokaiseen – 1.15 (säv. Reino Markkula)  Valkovuokot – 1.07 (säv. Kaarlo Valkama)  Takaisin paluu – 0.47 (säv. Eino Partanen)  Amalia – 1.14 (säv. Georg Malmsten)
Senni Sopanen

Senni Sopanen (s. 11. syyskuuta 1927) on suomalainen veteraaniurheilija, joka edustaa SpoVea. Hän on voittanut lukuisia maailmanmestaruus- ja EM-mitaleita muun muassa kolmiloikassa. Kesäkuussa 2023 hän rikkoi 95-vuotiaana Kuopiossa järjestetyissä Aikuisurheiluliiton SM-kilpailuissa pituushypyssä yli 95-vuotiaiden naisten Euroopan-ennätyksen tuloksella 1,14 metriä. Seuraavanä päivänä hän rikkoi myös ikäluokkansa Euroopan-ennätyksen kolmiloikassa tuloksella 2,56 metriä. Sen jälkeen hän rikkoi kuulantyönnössä yli 95-vuotiaiden naisten Suomen- ja Pohjoismaiden-ennätykset tuloksella 4,07 metriä. Näin ollen hänestä tuli ikäluokkansa hallitseva Suomen-mestari kaikissa kolmessa lajissa vuonna 2023.
Seychellienkaija

| Seychellienkaija |
| --- | --- |

Uhanalaisuusluokitus
 Hävinnyt  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Kaijat Psittaculidae
Suku::  Kaijat Psittacula
Laji::  wardi
Kaksiosainen nimi
 Psittacula wardi  (E. Newton, 1867) 
Katso myös
   Seychellienkaija Wikispeciesissä   Seychellienkaija Commonsissa 
Infobox OKNimi-testi OK: 
Seychellienkaija (Psittacula wardi) oli Seychellien Mahén ja Silhouetten saarten kotoperäinen kaija, jonka viimeinen yksilö kerättiin 1881. Se oli harvinainen jo 1867, jolloin Edward Newton kuvaili sen holotyypin. Maailman museoissa on säilynyt noin kymmenen näytettä lajista.
Seututie 661

Seututie 661 on Satakunnan Merikarvialta Etelä-Pohjanmaan Kauhajoelle kulkeva seututie. Tien pituus on noin 60 kilometriä.
Tie alkaa valtatieltä 8 Merikarvian Kuvaskankaan kohdalta ja kulkee Koittankosken, Peuralankylän ja Suojoen kylien kautta Isojoelle. Isojoen kirkonkylässä tie risteää seututien 664 kanssa. Tie jatkuu koilliseen ja kulkee Möykyn ja Uuron kylien kautta. Kauhajoen Päntäneen lounaispuolella tie päättyy seututien 663 risteykseen.
Tien varrella sijaitsee vuonna 1953 tapahtuneen selvittämättömän murhan uhrin Kyllikki Saaren suohauta.
Shalom Simhon

Shalom Simhon
Shalom Simhon (hepr. ‏שלום שמחון‎‎, s. 7. joulukuuta 1956 Israel) on israelilainen työväenpuoluetta edustava poliitikko. Hän oli vuoteen 2002 Ariel Sharonin hallituksessa maatalousministeri, vuonna 2005 hän oli ympäristöministeri. Hän oli maatalousministeri Ehud Olmertin hallituksessa 2006–2009 ja Benjamin Netanjahun johtamassa hallituksessa 2009 ensin maatalousministeri ja sitten vuodesta 2011 teollisuusministeri.
Hänet valittiin knessetiin ensimmäisen kerran vuonna 1996.
Selma–Montgomery-marssit

Alabaman poliisi hyökkää mielenosoittajia vastaan 7. maaliskuuta 1965
Selma–Montgomery-marssit olivat vuonna 1965 Alabamassa Yhdysvalloissa toteutettuja rotusorron vastaisia mielenosoitusmarsseja. Ne edistivät kanslaisoikeuksien toteutumista Yhdysvaltain eteläisissä osavaltioissa ja vaikuttivat vuoden 1965 äänioikeuslain syntyyn. Marssien organisointia johtivat muun muassa James Bevel, Martin Luther King ja Bernard Lafayette.
Marssit, joita järjestettiin yhteensä kolme kertaa, lähtivät liikkeelle Selman kaupungista. Suunniteltu reitti kulki Route 80 -valtatietä pitkin Alabaman pääkaupunkiin Montgomeryyn. Matkan pituus oli noin 85 kilometriä.
Ensimmäinen marssi alkoi 7. maaliskuuta. Poliisit pysäyttivät marssijat pampuilla ja kyynelkaasulla jo Selman Edmund Pettus Bridgellä. Tapaus sai lisänimen Bloody Sunday. Toinen marssi lähti liikkeelle 9. maaliskuuta. Samana iltana aktivisti James Reeb pahoinpideltiin Selmassa. Hän kuoli kaksi päivää myöhemmin.
Kolmas marssi järjestettiin 21. maaliskuuta. Sitä suojaamaan oli määrätty armeijan sotilaita ja kansalliskaartilaisia. Neljän päivän kuluttua marssijat pääsivät perille Alabama State Capitolille, jonka portailla tohtori King piti puheen How Long, Not Long.
Joulukuussa 2014 sai ensi-iltansa elokuva Selma, joka kertoo Selma–Montgomery-marsseista.
Aiheesta muualla

Kuvia tai muita tiedostoja aiheesta Selma–Montgomery-marssit Wikimedia Commonsissa
Seidi Haarla

Seidi Haarla
| --- | --- |
Syntynyt:  1984  Kirkkonummi  
Asuinpaikka:  Turku  
Koulutus:  Taideyliopiston Teatterikorkeakoulu (maisteri) (- 2015)  
Ammatti:  näyttelijä  
Isä:  Teuri Haarla  
muokkaa - muokkaa wikitekstiä - muokkaa Wikidataa
Seidi Haarla (s. 1984 Kirkkonummi) on suomalainen Jussi-palkittu näyttelijä. Hän esittää naispääosaa Juho Kuosmasen elokuvassa Hytti nro 6 (2021). Hän sai roolistaan European Film Promotionin (EFP) Shooting Stars -palkinnon yhtenä vuoden lupaavimmista elokuvanäyttelijöistä.
Ura

Haarla haki Teatterikorkeakouluun, mutta ei onnistunut pääsemään sisään. Sen sijaan hän opiskeli näyttelemistä Pietarissa puolen vuoden ajan. Sen jälkeen hän haki Teatterikorkeakouluun uudelleen, mutta jäi taas vaille opiskelupaikkaa. Silloin hän muutti Raumalle opiskelemaan merenkulkua. Hän suoritti vahtimiehen tutkinnon ja työskenteli vuoden ajan rahtilaivan puolimatruusina, kunnes onnistui kolmannella yrityksellään pääsemään Teatterikorkeakouluun.
Vuodesta 2005 alkaen hän esiintyi useissa Ylioppilasteatterin tuotannoissa, muiden muassa Susanna Kuparisen Valtuusto-näytelmässä vuonna 2008.
Haarla on tehnyt yhteistyötä sisarensa, ohjaaja ja dramaturgi Ruusu Haarlan kanssa autofiktiivisissä näyttämöteoksissa Traumaruumis (2014) ja Uusi lapsuus (2020). Heidän isänsä on ympäristötaiteilija Teuri Haarla.
Haarla on näytellyt myös episodielokuvassa Tottumiskysymys (2019) sekä tv-sarjoissa Myrskyn jälkeen ja Hiljaisten palvelijat.
Vuonna 2022 Haarla sai parhaan naispääosan Jussi-palkinnon elokuvasta Hytti nro 6. Haarlan Jussi-palkinto oli viimeisiä näyttelijöille jaettuja sukupuolitettuja Jussi-palkintoja. Filmiaura luopui 2022 Jussi-gaalan jälkeen näyttelijäpalkintojen nais-mies-jaottelusta.
Haarla asuu Turussa puolisonsa ja kolmen kouluikäisen lapsen kanssa.
Aiheesta muualla

Seidi Haarla Elonetissä.
Seidi Haarla Internet Movie Databasessa. (englanniksi)
Seidat

Seidat vuonna 1971
Seidat oli suomalainen iskelmämusiikia esittänyt trio, jonka muodostivat sisarukset Raisa, Suvi ja Eeva Kiviharju. Seitojen tunnetuin kappale on vuonna 1972 julkaistu ”Sumu”, joka on suomeksi laulettu versio instrumentaalisävelmästä ”Popcorn”.
Seitojen jäsenet olivat alun perin kotoisin Torniosta, mutta he esiintyivät julkisesti vasta pääkaupunkiseudulle muuttamisen jälkeen. Siskosten isä keksi yhtyeelle nimen Seidat. Yhtye nousi julkisuuteen, kun se voitti televisiossa vuonna 1968 järjestetyn Pitäjän parhaat -laulukilpailun. Ensimmäinen single ”Se alkaa se päättyy” / ”Elän taas uudestaan” ilmestyi vuonna 1968.[lähde? ] Yhtye julkaisi kaksi albumia ja teki esiintymisiä vuoteen 1982 asti.
Albumit

Seidat (1973, Scandia)
Seidat (1983, Res)
Aiheesta muualla

Seitojen esitystuotanto Suomen äänitearkistossa (1901–1999)
Shallow Waterin rautatieasema

Shallow Waterin rautatieasema on rautatieliikennepaikka Garden City Western Railwayn hallinnoimalla Garden Citystä pohjoiseen johtavalla rataosalla Kansasissa Yhdysvalloissa. Liikennepaikka sijaitsee Scottin piirikunnassa Scott Cityn eteläpuolella Shallow Waterin kylässä.
Liikennepaikan avasi liikenteelle Garden City, Gulf and Northern Railroad (myöhemmin Colorado, Kansas and Oklahoma Railroad) vuonna 1909, ja ensimmäinen matkustajajuna saapui asemalle 30. joulukuuta 1909.
Alun perin Shallow Waterissa oli asemarakennuksena pieni puinen odotuskatos, mutta kylän asukasluvun kasvaessa paikalle tarvittiin suurempi asemarakennus. Alfalfan asemalla käytössä ollut puinen asemarakennus siirrettiin Shallow Wateriin ilmeisesti rautateitse, ja odotuskatos siirrettiin Alfalfaan.
Henkilöliikenteen loputtua asemarakennus myytiin gardencityläiselle Charles Anstaettille, joka siirrätti sen omalle tontilleen. Myöhemmin asemarakennus siirrettiin uuden kaupan jälkeen Piercevilleen, jossa se oli tarkoitus kunnostaa asunnoksi. Kunnostussuunnitelmat kuitenkin peruuntuivat, ja rakennusta uhkasi jopa purkaminen, jolloin Wichita County Museum osti rakennuksen ja siirrätti sen Selkirkiin.
Saksan liittopäivävaalit 1987

Saksan liittopäivävaalit 1987 järjestettiin Saksan liittotasavallassa 25. tammikuuta 1987. Nämä olivat viimeiset liittovaltion vaalit Länsi-Saksassa ennen Saksan yhdistymistä.
Aiheesta muualla

Kuvia tai muita tiedostoja aiheesta Saksan liittopäivävaalit 1987 Wikimedia Commonsissa
Selostaja

Urheiluselostaja
Selostaja kuvailee sanallisesti tapahtumaa radiokuuntelijalle tai televisiokatsojalle. Selostajan tehtävä syntyi, kun radiosta tuli 1930-luvulla liikkuva. Selostaja on tyypillisesti urheiluselostaja, joka selostaa urheilukilpailua. Myös muilla tapahtumilla, kuten linnan juhlilla tai musiikillisilla konserttiesityksillä, voi olla selostajia.
Selostajat voi jakaa median mukaan tv-selostajiksi ja radioselostajiksi.
Tunnettuja suomalaisia urheiluselostajia

Jussi Eskola
Hannu-Pekka Hänninen
Matti Härkönen
Raimo Häyrinen
J–P Jalo
Juha Jokinen
Martti Jukola
Niki Juusela
Antero Karapalo
Aki Kauppinen
Anssi Kukkonen
Kaj Kunnas
Matti Kyllönen
Voitto Liukkonen
Jarmo Lehtinen
Ilmo Lounasheimo
Antero Mertaranta
Mauri Myllymäki
Antti Mäkinen
Paavo Noponen
Oskari Saari
Pentti Salmi
Mika Saukkonen
Peter Selin
Tapio Suominen
Pekka Tiilikainen
Tuomas Virkkunen
Bror-Erik Wallenius
Aiheesta muualla

Kuvia tai muita tiedostoja aiheesta Selostaja Wikimedia Commonsissa
Seiche

Seiche (äännetään /sɛʃ/) on suljettuun altaaseen syntyvä ominaisheilahtelu eli seisova aalto. Seiche voi syntyä esimerkiksi järvissä, poukamissa tai satama-altaissa, kun painovoima pyrkii palauttamaan esimerkiksi tuulen poikkeuttaman vesirungon takaisin tasapainotilaan ja altaan reunat heijastavat häiriön takaisin synnyttäen interferenssin.
Termiä ehdotti ensimmäisenä sveitsiläinen hydrologi François-Alphonse Forel vuonna 1890. Forel oli tarkkaillut ilmiötä Genevejärvessä Sveitsissä. Termi tulee sveitsinranskan murteellisesta sanasta, joka merkitsee "heilahdella edestakaisin" ja jota oli ilmeisesti käytetty alueella jo pitkään kuvaamaan alppijärvien oskillaatioita.
Ilmiön luonne

Seiche-heilahtelut ovat usein paljaalle silmälle näkymättömiä, eivätkä järvellä liikkujat sitä välttämättä lainkaan huomaa. Ilmiö aiheutuu, kun vesirungon tasapainoa häiritsee yksi tai useampi tekijä siten, että vedenpinta on altaan toisessa päässä korkeammalla kuin toisessa. Tämän voi aiheuttaa esimerkiksi pitkäkestoinen tuuli tai maankuoren seisminen aktiivisuus. Painovoima pyrkii palauttamaan pinnan takaisin tasapainoon eli horisontaaliseksi. Tästä syntynyt impulssi kulkee altaan päästä päähän veden syvyydestä riippuvalla nopeudella ja heijastuu takaisin altaan reunasta. Toistuvat heijastukset synnyttävät altaaseen seisovan aallon, jossa on yksi tai useampia solmukohtia (pisteitä, joissa pystysuuntaista liikettä ei tapahdu). Värähtelyn taajuus määräytyy altaan koosta, sen syvyydestä ja ääriviivoista sekä veden lämpötilasta. Järven pituus on solmujen välisen etäisyyden monikerta.
Seiche-aallon jaksonaika suljetussa suorakaiteen muotoisessa altaassa on
missä L on vesirungon pituus, d keskisyvyys ja g painovoimakiihtyvyys.
Ilmiön jaksonajat vaihtelevat sekunneista päiviin (Itämeressä noin päivä, Norjan vuonoissa kolme päivää, uima-altaissa sekunteja).
Syyt ja esiintyminen

Seiche-heilahtelun laukaisija voi olla esimerkiksi tuuli, myrsky, maanjäristys tai tsunami. Ilmiölle alttiita ovat etenkin maanjäristysherkillä alueilla sijaitsevat järvet. Maanjäristyksen aiheuttamia seiche-aaltoja voi havaita tuhansienkin kilometrien päässä episentristä. Varsinkin uima-altaat alkavat herkästi heilahdella maanjäristysten vuoksi kaukanakin järistyksen keskuksesta. Esimerkiksi vuoden 1964 suuri järistys Alaskassa heilutti uima-altaita aina Puerto Ricossa asti.
Pieniä säännöllisiä seiche-heilahteluja sattuu suuremmissa järvissä jatkuvasti. Muun muassa Loch Ness -järvessä Skotlannissa havaitaan ilmiö usein, ja sillä voidaan ehkä selittää osa Loch Nessin hirviön olemassaoloa perustelevista väitteistä: seiche-heilahtelut saattavat nostaa pohjasta puunrunkoja. Pohjois-Amerikan suurissa järvissä seiche-ilmiö on yleinen. Siellä vedenkorkeuden ero järven eri puolilla voi olla jopa viisi metriä.
Aiheesta muualla

http://www.seagrant.wisc.edu/communications/lakelevels/seiche.htm (Arkistoitu – Internet Archive) What is a seiche? (englanniksi)
http://www.coastal.udel.edu/faculty/rad/seiche.html (Arkistoitu – Internet Archive) Seichelaskuri (englanniksi)
http://www.unmuseum.org/mwave.htm Seiche ja sen yhteys vesihirviöihin (englanniksi)
Seisova aalto (punainen) kahden vastakkaisiin suuntiin etenevän aallon summana (sininen ja vihreä).
Selmar Odelein

| Selmar Odelein> Henkilötiedot |
| --- | --- |
Syntynyt: 11. huhtikuuta 1966 (ikä 58) Quill Lake, Saskatchewan
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  183 cm
Paino:  89 kg
Pelaajaura
Pääsarjaura:  1986–1994
Seurat:  Regina Pats (WHL), Edmonton Oilers (NHL), Nova Scotia Oilers (AHL), Cape Breton Oilers (AHL), Innsbrucker EV (ÖEL), VEU Feldkirch (ÖEL), Nottingham Panthers (BHL), Sheffield Steelers (BHL)
NHL-varaus:  21. varaus, 1984 Edmonton Oilers
| Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Hopeaa | 1985 | jääkiekko |  |
|  Kultaa | 1986 | jääkiekko |  |
Selmar Odelein (s. 11. huhtikuuta 1966 Quill Lake, Saskatchewan) on entinen kanadalainen jääkiekkoilija. Hän oli nuorena huippulupaus, mutta ura Edmonton Oilersissa ei onnistunut ja hän pelasi NHL:ssä vain 18 peliä.